SET รีบาวน์กว่า 13 จุด ตามภูมิภาค-หุ้นสื่อสารฯ ดีดบวก
SET รีบาวน์กว่า 13 จุด ตามภูมิภาค ล่าสุดเมื่อเวลา 10.02 น. ดัชนีหุ้นไทย อยู่ที่ 1,277.61 จุด บวก 13.17 จุด หรือ 1.04% สูงสุด 1,278.18 จุด ต่ำสุด 1,273.98 จุด มูลค่าการซื้อขาย 3,777.99 ล้านบาท
22 ธ.ค. 2558

ผู้สื่อข่าวรายงานว่า ตลาดหุ้นไทยพุ่งกว่า 13 จุด โดยดัชนีฯล่าสุดเมื่อเวลา 10.02 น. ดัชนีหุ้นไทย อยู่ที่ 1,277.61 จุด บวก 13.17 จุด หรือ 1.04% สูงสุด 1,278.18 จุด ต่ำสุด 1,273.98 จุด มูลค่าการซื้อขาย 3,777.99 ล้านบาท โดยเป็นการปรับตัวขึ้นตามตลาดหุ้นเอเชียที่ปรับตัวขึ้นในช่วงเช้าวันนี้ หลังจากที่มีรายงานว่าจีนเตรียมออกมาตรการเพิ่มเติมในปีหน้าเพื่อกระตุ้นเศรษฐกิจของประเทศ ขณะที่หุ้นกลุ่มสื่อสารปรับตัวขึ้นในวันนี้หลังจากวานนี้ร่วงหนัก
ด้าน บล.กรุงศรี วิเคราะห์ SET วันนี้มีโอกาสรีบาวด์ระยะสั้นหลังร่วงลงอย่างหนักติดต่อกัน 2 วัน เชื่อแรงขายในหุ้นกลุ่มสื่อสารน่าจะแผ่วลงบ้าง แต่ความกังวลว่าการแข่งขันจะเข้มข้นขึ้นทำให้คาดว่าจะมีการ de-rate กลุ่มสื่อสารต่อเนื่อง
ขณะที่หุ้นกลุ่มอื่นๆ เช่น ธนาคารจะเป็นกลุ่มพยุงตลาดในระยะสั้นนี้ ส่วนกลุ่มน้ำมันก็ยังมีความเสี่ยงที่จะปรับลง กลยุทธ์วันนี้ Buy on Weakness/ยังระมัดระวังในการซื้อขายมากขึ้น
ขณะที่ บล.แอพเพิล เวลธ์ วิเคราะห์ SET วันนี้หุ้นในกลุ่มสื่อสารมีโอกาสรีบาวน์ หลังวานนี้ปรับตัวลดลงแรง แนะเทรดดิ้งระยะสั้น ตามกรอบการลงทุนแนวรับ 1,250 – 1,260 จุด แนวต้าน 1,280 – 1,290 จุด  ระยะสั้นแนะเก็งกำไรหุ้นที่มีโมเมนตัมบวกทางเทคนิค เช่น BAFS-DIF-NYT ส่วน ADVANC ทางเทคนิคบริเวณแนวรับ 140 – 150 บ. มีโอกาสรีบาวน์กลับจากภาวะขายมากเกินไป